**PRIEMYSELNÉ HNOJIVÁ**

**Priemyselné (anorganické) hnojivá sú chemicky vyrobené zlúčeniny živín, potrebné na rast a vývin rastlín. Nahrádzajú sa nimi živiny v pôde, ktoré rastliny odčerpali.**

**Rozdelenie priemyselných hnojív**

**Podľa obsahu živín :**

* **jednozložkové –** obsahujú jednu hlavnú živinu,
* **viaczložkové –** obsahujú dve a viac živín, prípadne aj mikroelementy,
* **špeciálne –** viaczložkové, vyrábané na špeciálne účely.

**Jednozložkové priemyselné hnojivá :**

* **dusíkaté hnojivá,**
* **fosforečné hnojivá,**
* **draselné hnojivá,**
* **vápenaté hnojivá,**
* **horečnaté hnojivá.**

**Viaczložkové hnojivá :**

* **zmiešané,**
* **kombinované.**

Podľa toho, akým spôsobom sa pôdna reakcia ovplyvňuje používaním hnojív, rozdeľujeme hnojivá na **fyziologicky kyslé, neutrálne a zásadité.** Poznanie fyziologického vplyvu priemyselných hnojív je podmienkou ich výberu na hnojenie rastlín, pestovaných na rôznych druhoch pôd.

**Plán hnojenia priemyselnými hnojivami**

Umožňuje dodať do pôdy potrebné živiny podľa bilančných metód. Rastlinám zabezpečuje dostatok živín na rast a vývin a požadované množstvo úrody pri zachovaní pôdnej úrodnosti. Hnojenie **dusíkom** je špecifické v dôsledku jeho vysokej mobility. Dostatok základných prvkov ako sú **fosfor, draslík, vápnik, horčík** vytvára vhodné podmienky na rastlinnú výrobu.

Množstvo týchto živín možno zistiť na základe agrochemického skúšania pôd a požiadaviek pestovaných rastlín. Zistené potrebné dávky živín sa rozpíšu podľa plodín, parciel a druhov hnojív. Podobne sa postupuje aj pri aplikácii vápnika , ktorý pôsobí na úpravu pôdnej reakcie.

 

Domáca úloha:

Do zošitov zo ZZV napíšte čo sú priemyselné hnojivá a ako sa rozdeľujú.